CELEX: 62016CN0489
Language: lt
Date: 2016-09-09 00:00:00
Title: Byla C-489/16: 2016 m. rugsėjo 9 d. pareikštas ieškinys byloje Europos Komisija/Liuksemburgo Didžioji Hercogystė

7.11.2016   
            
            
               LT
            
            
               Europos Sąjungos oficialusis leidinys
            
            
               C 410/9
            
         2016 m. rugsėjo 9 d. pareikštas ieškinys byloje Europos Komisija/Liuksemburgo Didžioji Hercogystė
   
   (Byla C-489/16)
   (2016/C 410/10)
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama J. Hottiaux, G. von Rintelen
   
      Atsakovė: Liuksemburgo Didžioji Hercogystė
   
      Ieškovės reikalavimai
   
   
               —
            
            
               Pripažinti, kad ne vėliau kaip iki 2015 m. birželio 16 d. nepriėmusi 2012 m. lapkričio 21 d. Europos Parlamento ir Tarybos direktyvos 2012/34/ES, kuria sukuriama bendra Europos geležinkelių erdvė (OL L 343, 2012 , p. 32) nuostatas įgyvendinančių įstatymų ir kitų teisės aktų arba bet kuriuo atveju apie šias nuostatas nepranešusi Komisijai, Liuksemburgo Didžioji Hercogystė neįvykdė įsipareigojimų pagal šios direktyvos 64 straipsnio 1 dalies pirmą pastraipą.
            
         
               —
            
            
               Remiantis SESV 260 straipsnio 3 dalimi, už pareigos pranešti apie Direktyvos 2012/34/ES perkėlimo priemones neįvykdymą skirti Liuksemburgo Didžiajai Hercogystei 8 710 EUR dydžio periodinę baudą už kiekvieną dieną skaičiuojant nuo sprendimo šioje byloje paskelbimo.
            
         
               —
            
            
               Priteisti iš Liuksemburgo Didžiosios Hercogystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Terminas direktyvai perkelti baigėsi 2015 m. birželio 16 dieną.
   Remiantis įvairiais Liuksemburgo Didžiosios Hercogystės atsakymais, be kita ko, atsakymu į pagrįstą nuomonę, darytina išvada, kad praėjus daugiau nei vieneriems metams nuo direktyvoje nustatyto termino jai perkelti pabaigos, Liuksemburgo Didžioji Hercogystė nesiėmė reikiamų priemonių.
   Sankcijos pagal SESV 260 straipsnio 3 dalį dydis nustatytas remiantis trimis kriterijais, taikomais pagal SESV 260 straipsnio 2 dalį, t. y. pažeidimo sunkumas, jo trukmė ir būtinybė užtikrinti atgrasomąjį sankcijos poveikį, kad pažeidimas nebūtų kartojamas.